Δομνίστα Ευρυτανίας

Η Δομνίστα είναι ένας ορεινός οικισμός (υψόμετρο 1.003 μέτραΕλληνική Στατιστική Αρχή - Απογραφή πληθυσμού-κατοικιών, 18 Μαρτίου 2001 , σελ. 347, στο e-demography.gr) του νομού Ευρυτανίας. Βρίσκεται στο νοτιοανατολικό τμήμα του νομού, πολύ κοντά στα όρια με τον Νομό Αιτωλοακαρνανίας. Η απόστασή της από την πρωτεύουσα του νομού, το Καρπενήσι, είναι 41 χιλιόμετραΝομός Ευρυτανίας, 2006.. 

Διοικητικά υπάγεται στον καλλικρατικό Δήμο Καρπενησίου (τέως καποδιστριακός δήμος Δομνίστας) και έχει πληθυσμό 287 κατοίκους, κατά την απογραφή του 2011.«ΦΕΚ αποτελεσμάτων ΜΟΝΙΜΟΥ πληθυσμού », σελ. 10663 (σελ. 189 του pdf) Το 2001 στη Δομνίστα είχαν απογραφεί 584 κάτοικοι σε 141 νοικοκυριά, ενώ το 1991 αριθμούσε 351 κατοίκους σε 123 νοικοκυριά, με μόνιμο πληθυσμό μόλις 195 κατοίκους.Πηγή Γ.Γ. ΕΣΥΕ. Ο κωδικός του σύμφωνα με την Εθνική Στατιστική Υπηρεσία είναι 050603 01.

 Ιστορικά στοιχεία 
μικρογραφία|αριστερά|Το ξέφωτο με το εκκλησάκι του Αϊ-Λιά, στην άκρη του χωριού
Αναφέρεται  ότι το όνομά της προέρχεται από την Ντομνίστα, κόρη της αρχόντισσας Ντόμνας, από τον καιρό των Φράγκων ιπποτών. Υπάρχει όμως και ότι η ετυμολογία οφείλεται στην βλάχικη λέξη ''ντιμνεάτσα'' που σημαίνει αυγή.

Το 1821 βρήκε εκεί καταφύγιο ο Γεώργιος Καραϊσκάκης.

Σημαντικό κομμάτι της ιστορίας του χωριού είναι η κήρυξη του ένοπλου αγώνα κατά των Γερμανών από τον Άρη Βελουχιώτη, ηγέτη του ΕΛΑΣ, του αντάρτικου σώματος του EAM, το 1942.

 Τοπική κοινότητα Δομνίστης 
Η Δομνίστα αποτελεί την έδρα της ομώνυμης τοπικής κοινότητας, η οποία περιλαμβάνει επίσης τους οικισμούς Σκοπιά (6 κάτοικοι) και Μαρίνος (41 κάτοικοι). Ο συνολικός πληθυσμός της Τοπικής κοινότητας Δομνίστης ανέρχεται, κατά την απογραφή του 2011, σε 334 κατοίκους.http://www.statistics.gr/portal/page/portal/ESYE/PAGE-census2011  Αποτελέσματα Απογραφής πληθυσμού 2011

 Βιβλιογραφία 
 Συλλογικό έργο, 2006, Νομός Ευρυτανίας, τόμος 13, σειρά ΕΛΛΑΔΑ, Αθήνα, Εκδόσεις Δομή

 Εξωτερικοί σύνδεσμοι 
 Φιλοπρόοδος Σύλλογος Δομνίστας Ευρυτανίας

 Παραπομπές 

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Δομνίστας